Þúsundir hafa flúið undan skógareldum í Mallacoota í Ástralíu og leitað skjóls á ströndinni sem er umkringd skógareldum . Eldarnir eru svo miklir að ekki sést til sólar og þegar eldarnir brunuðu fram hjá flugvellinum mældist lofthiti allt að 49C . Sky News segir að himininn hafi í byrjun orðið svartur og síðan blóðrauður . Steve Warrington slökkviliðsstjóri sagði á blaðamannafundi að varla sæust handa skil : „ Þetta er frekar óhugnanlegt . Þeir sem hafa leitað skjóls eru í hættu en við höldum okkar striki og munum bjarga þeim og koma í öruggt skjól . ” Fólkið á ströndinni segjast hafa heyrt sprengingar í borginni og mörg húsin standa í björtu báli . Skógareldarnir í Ástralíu eru þeir verstu í manna minnum og hafa staðið yfir mánuðum saman . Tugir milljóna hektarar skógs hafa orðið eldinum að bráð . Ríkir neyðarástand á bráðamóttöku Landspítalans ?